2017. augusztus 8-án Ronaldo nélkül is magabiztos győzelmet aratott a 2017-es UEFA-szuperkupa mérkőzésen a Manchester United ellen Szkopjéban, Casemiro és Isco góljára csak Lukaku tudott válaszolni. Öt nappal később a spanyol szuperkupa első mérkőzésén Camp Nouban a Barcelona ellen 3–1-es győzelmet aratott. Három nappal később Madridban 2–0-s, összességében pedig 5–1-es győzelemmel hódították el a spanyol szuperkupát. A játékvezető kiállította Ronaldót, így a portugál klasszis nélkül várhatták a szezon kezdetét. 20-án A Coruñában kezdte meg a bajnoki szezont a csapat, Bale, Casemiro és Kroos góljaival 3–0-ra győztek. Ramos a 92. percben megszerezte második sárga lapját, a bíró pedig kiállította a csapat kapitányát. Egy héttel később hazai pályán a Valencia ellen 2–2-es döntetlenre végződött találkozón Marco Aseniso duplázott.